Narcis Iustin Ianău

Narcis Iustin Ianău (s. 24. helmikuuta 1995 Bacău, Romania) on romanialainen kontratenori ja crossover-laulaja. Hän nousi kotimaassaan kuuluisuuteen tultuaan toiseksi Românii au talent -kykyjenetsintäkilpailun ensimmäisellä tuotantokaudella vuonna 2010. Ianău esiintyy pääosin Itä-Euroopassa ja Saksassa, mutta on osallistunut useille kansainvälisille kiertueillekin. 

Tammikuussa 2015 Ianău debytoi Romanian kansallisoopperassa Cluj-Napocassa, jossa hän esitti paimenen roolia Giacomo Puccinin oopperassa Tosca. Hän on tehnyt taiteellista yhteistyötä brittiläissopraano Sarah Brightmanin kanssa sekä osallistunut saksalaiskuoro Gregorianin kansainvälisille kiertueille. 

Loppuvuodesta 2017 Ianău osallistui Brightmanin, kreikkalaisen Mario Frangoulisin, puertoricolaisen Fernando Varelan sekä Gregorian-kuoron kanssa laajalle Euroopan laajuiselle Royal Christmas Gala -joulukiertueelle. Marraskuun lopulla kiertue vieraili myös Helsingissä, Helsinki-hallissa.

Lähteet

Aiheesta muualla 
 Viralliset Facebook-sivut

Romanialaiset laulajat
Kontratenorit
Vuonna 1995 syntyneet
Elävät henkilöt